મોદી પર પ્રહાર કરતા કેશુભાઇ પટેલે કહ્યું હતું કે દાઉદે મુંબઇમાં ૧૦૦ કરોડની ખંડણી ઉઘરાવી પણ મોદીએ ધનદાન હેઠળ ગુજરાતના લોકો પાસે પપ૦ કરોડની ખંડણી ઉઘરાવી છે. કતારગામમાં નીરૂફાર્મમાં રવિવારે મોડી સાંજે કેશુભાઇએ મોદીને ઝુઠ્ઠાઓના સરદાર તરીકે ગણાવ્યાં હતા. તેમણે કહ્યું કે મોદી પાસે નાણાં છે તો મારી પાસે માણાં છે. જનસંઘના સમયથી જે પક્ષની સાથે રહી ભાજપને મોટો કર્યો છે. મા-બાપથી કોઇ સંતાન જુદું પડે તેવી વ્યથા ભાજપને છોડતા થાય છે. ભાજપ હવે પહેલાં જેવો પક્ષ રહ્યો નથી.